**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

19. februára 2016

**Návrh**

**Prihlásenia sa Bratislavského samosprávneho kraja k akcii Vlajka pre Tibet**

**10. marca 2016**

Materiál predkladá: Materiál obsahuje:

Ladislav Snopko 1. Návrh uznesenia

poslanec Zastupiteľstva BSK 2. Dôvodová správa

Zodpovedný:

Ladislav Snopko

poslanec Zastupiteľstva BSK

Spracovateľ:

Ladislav Snopko

poslanec Zastupiteľstva BSK

Bratislava

Február 2016

Návrh uznesenia

**UZNESENIE č. ........... / 2016**

19. 02. 2016

Zastupiteľstvo Bratislavského samosprávneho kraja po prerokovaní materiálu

**A. p r i p á j a s a**

k celosvetovej akcii: Vlajka pre Tibet

**B. u k l a d á**

riaditeľovi úradu Bratislavského samosprávneho kraja

vyvesiť dňa 10. 03. 2016 v čase od 8:00 hod. do 18:00 hod. pri budove Úradu Bratislavského samosprávneho kraja vlajku Tibetu.

Termín: 10.3.2016

**D ô v o d o v á s p r á v a**

Celosvetová akcia Vlajka pre Tibet vznikla v polovici 90. rokov v západnej Európe s cieľom upozorniť na dlhodobé porušovanie ľudských práv v Tibete. Dátum 10. marec je vybraný ako pripomienka výročia povstania (toho roku už 57.výročia) proti obsadeniu Tibetu Čínou (začalo sa 10. marca 1959), ktorá vojensky obsadila himalájsku krajinu v rokoch 1950-51.

Tibet je už 66 rokov aj vojensky okupovaný. Tibeťania sa v dôsledku veľkého presídľovania čínskych obyvateľov stávajú menšinou vo svojej rodnej krajine, stretávajú sa s národnostnou diskrimináciou. Kultúrne zvyky a národné tradície sú zakazované alebo obmedzované, trestá sa aj vyvesenie pôvodnej tradičnej tibetskej zástavy. Podobne je obmedzovaná aj výučba v materinskom jazyku, sloboda tlače (cenzúra tlače aj internetu) a je obmedzovaná aj osobná sloboda, sloboda zhromažďovania a náboženská sloboda. Zostáva paradoxom, že Čína sa podpísala pod Deklaráciu ľudských práv už v roku 1948, teda už pred násilným obsadením Tibetu.

Slovo „demokracia“ sa stalo už neodmysliteľnou časťou názvov a programov politických strán, ktorých zástupcovia sedia aj v Zastupiteľstve Bratislavského samosprávneho kraja. Demokracia by iste nemala byť územne, či ináč ohraničenou výsadou, ale univerzálnym právom pre všetkých. Politický a represívny systém uplatňovaný v Tibete je oveľa radikálnejší ako represie, ktoré sme zažívali v rokoch 1948 až 1989. Je o to dôležitejšie, aby sme na základe vlastnej skúsenosti prejavili aspoň symbolickú solidaritu s národom, ktorý si zatiaľ nevie a nemôže vybojovať svoju demokraciu a slobodu.

Vyvesenie tibetskej vlajky je silné gesto solidarity obzvlášť v tomto ťažkom období, keď protest Tibeťanov proti porušovaniu ich základných ľudských práv vrcholí tým najzúfalejším spôsobom – samoupaľovaním.

Podľa dostupných údajov od februára 2009 do konca septembra 2015 došlo k samoupáleniu až 143 obetí (<https://www.savetibet.org/resources/fact-sheets/self-immolations-by-tibetans/>.

Vlajka pre Tibet sa stala celosvetovou akciou vyjadrenia solidarity s utláčaným tibetským národom a zúčastňujú sa jej tisíce miest, obcí a samospráv v demokratickom svete. Bratislavský samosprávny kraj sa do celosvetovej akcie Vlajka pre Tibet prvý raz zapojil v roku 2010 a od roku 2012 v tejto aktivite kontinuálne pokračuje.